Foto’s: Duisende lede van Cosatu betoog landwydDuisende betogers het in die onderskeie provinsies bymekaargekom vir Cosatu se staking teen die gebruik van arbeidsmakelaars en die tolstelsel op Gauteng se hoofweë. In Johannesburg het ‘n reuse groep betogers na die premier se kantoor betoog voor ŉ memorandum aan ŉ verteenwoordiger van die departement van arbeid oorhandig is. Talle winkels in die middestad is gesluit weens die betoging. Die hoofsekretaris van Cosatu, Zwelinzima Vavi, en die geskorsde ANC-jeugligaleier, Julius Malema, het ook aan die betoging deelgeneem. ŉ Sterk polisieteenwoordigheid het in die middestad geheers. In Kaapstad het betogers omstreeks middag by die parlement aangekom. Die betogers het die volkslied gesing met hulle vuiste in die lug. Talle skole in Khayelitsha en Gugulethu is gesluit nadat onderwysers hulle by die staking aangesluit het. Groot groepe betogers het ook in Bloemfontein en Durban bymekaargekom. [nggallery id=31]